kalixlouiis/myanmar-wikipedia-corpus huggingface dataset:
ကုန်းဘောင်ခေတ် အမရပူရ ဒုတိယမြို့တည်သာယာဝတီမင်း (၁၈၃၇-၁၈၄၆)နှင့် `သီရိသုစန္ဒာမာလာမဟေ´ဘွဲ့အမည်ရှိ ရွှေဘိုမင်းတရားကြီး၏ တောင်ဆောင်တော်၊ ကျောက်မော်မြို့စား မိဖုရားတို့တွင် သားတော်နှစ်ပါးတို့ ထွန်းကားခဲ့ရာ သားအကြီးမှာ ပဉ္စမသင်္ဂါယနာတင် မင်းတုန်းမင်း ဖြစ်၍ အငယ်မှာ သတိုးမင်းရဲကျော်ထင် ဘွဲ့ခံ ကနောင်မင်းသား ဖြစ်သည်။
မိုရာမုန်တိုင်း (; ထိုင်းဘာသာဖြင့် "ပင်လယ်၏ ကြယ်") သည် ၂၀၁၇ ခုနှစ် မေလတွင် သီရိလင်္ကာ၊ ဘင်္ဂလားဒေ့ရှ်နှင့် အိန္ဒိယအရှေ့မြောက်ပိုင်းတွင် ကြီးမားစွာ ထိခိုက်ပျက်စီးစေခဲ့သော အပူပိုင်း မုန်တိုင်းတစ်ခု ဖြစ်သည်။
၂၉၁၇ မြောက်အိန္ဒိယသမုဒ္ဒရာ ဆိုင်ကလုန်းရာသီအတွက် ဒုတိယမြောက် အမည်တပ်မုန်တိုင်းဖြစ်သော မိုရာ သည် မေ ၂၈ ရက်နေ့တွင် ဘင်္ဂလားပင်လယ်အော် အရှေ့မြောက်ပိုင်းတွင် လေဖိအားနည်း ရပ်ဝန်းအနေဖြင့် စတင်ခဲ့သည်။
ယင်းသည် လျင်မြန်စွာ အားကောင်းလာခဲ့ပြီး နောက်တစ်ရက်တွင် မိုရာ ဟု အမည် သတ်မှတ်ခဲ့သည်။
မြောက်-အရှေ့မြောက်ဘက်သို့ ရွေ့လျားကာ ဘင်္ဂလားဒေ့ရှ်နိုင်ငံသို့ ဦးတည်ခဲ့ပြီး ပိုမိုအင်အားကောင်းလာကာ မေ ၃၁ ရက်မတိုင်မီ ပြင်းထန်ဆိုင်ကလုန်းမုန်တိုင်း အဆင့် ရောက်ရှိခဲ့သည်။
မကြာမီ အားအကောင်းဆုံး အခြေအနေသို့ ရောက်ရှိလာခဲ့ကာ တစ်နာရီ ၁၁၀ ကီလိုမီတာနှုန်း (တစ်နာရီ မိုင် ၇၀ နှုန်း) ဖြင့် တိုက်ခတ်ခဲ့သည်။
မေ ၃၁ ရက် နံနက်ပိုင်းတွင် အားအကောင်းဆုံးအဆင့်ဖြင့် စစ်တကောင်းကမ်းရိုးတန်းကို ဖြတ်ကျော် ဝင်ရောက်လာခဲ့ကာ ယင်းနေ့မှာပင် အားပျော့ ပျက်ပြယ်သွားခဲ့သည်။
မိုရာ၏ လျင်မြန်စွာ အားကောင်းလာမှုကြောင့် ဘင်္ဂလားဒေ့ရှ် အာဏာပိုင်များအနေဖြင့် မုန်တိုင်းအတွက် ကြိုတင်ကာကွယ်မှုများကို အလျင်အမြန် လုပ်ဆောင်ခဲ့ရသည်။
ကမ်းရိုးတန်းသို့ မုန်တိုင်းဝင်ရောက်သည့် မေ ၃၁ ရက်နေ့ မတိုင်မီ လူဦးရေ စုစုပေါင်း ၅၀၀,၀၀၀ ခန့်အား ကမ်းရိုးတန်းဒေသမှ ရွေ့ပြောင်းပေးခဲ့သည်။
အပူပိုင်းမုန်တိုင်း သတိပေးရေးနှင့် စောင့်ကြည့်ရေး သတိပေးချက်များကို ဘင်္ဂလားဒေ့ရှ် တောင်ပိုင်းနှင့် အိန္ဒိယ အရှေ့မြောက်ပိုင်းရှိ ခရိုင်တို့တွင် ထုတ်ပြန်ခဲ့ရသည်။
မုန်တိုင်းလေပြင်းဒဏ်ကို စစ်တကောင်း၊ ကော့စ်ဘဂျာနှင့် ရန်ဂါမန်တိရှိ အဆောက်အအုံများ တိုက်ခတ်ခံခဲ့ရပြီး လယ်ယာများ ပျက်စီးခဲ့သည်။
ရိုဟင်ဂျာ မူဆလင် ဒုက္ခသည်စခန်းများတွင် အိမ်ပေါင်း ၂၀,၀၀၀ ခန့် ပျက်စီးခဲ့သည်။
မေလ ၃၁ ရက်နေ့အထိ ဘင်္ဂလားဒေ့ရှ်နိုင်ငံတွင် လူကိုးဦး သေဆုံးခဲ့သည်ဟု ဆိုသည်။
မုန်တိုင်းအခြေအနေ မြန်မာစံတော်ချိန် (၂၁:၃၀) နာရီအချိန် တိုင်းထွာချက်များအရ ဘင်္ဂလားပင်လယ်အော် အရှေ့အလယ်ပိုင်းတွင် ဖြစ်ပေါ်နေသော အားကောင်းသော ဆိုင်ကလုန်းမုန်တိုင်း "မိုရာ"သည် မြောက်-အရှေ့မြောက်ဘက်သို့ ရွေ့လျားခဲ့ပြီး၊ ဘင်္ဂလားပင်လယ်အော်အရှေ့အလယ်ပိုင်းနှင့် ယင်းနှင့်ဆက်စပ်လျက်ရှိသော ဘင်္ဂလား ပင်လယ်အော်မြောက်ပိုင်းသို့ ရောက်ရှိခဲ့ကာ မြန်မာနိုင်ငံ၊ စစ်တွေမြို့၏ အနောက်တောင် ဘက်မိုင်(၉၀)ခန့်၊ ကျောက်ဖြူမြို့၏ အနောက်-အနောက်တောင်ဘက် (၁၀၅)မိုင်ခန့်နှင့် မောင်တောမြို့၏ တောင်-အနောက်တောင်ဘက် မိုင်(၁၁၀)ခန့်၊ ဘင်္ဂလားဒေ့ရှ်နိုင်ငံ၊ စစ်တကောင်းမြို့၏ တောင်ဘက် မိုင်(၁၉၀)ခန့်အကွာ ပင်လယ်ပြင်ကို ဗဟိုပြုနေခဲ့သည်။
အားကောင်းသော ဆိုင်ကလုန်းမုန်တိုင်း၏ အခြေအနေကို လိမ္မော်ရောင်အဆင့်ဟု သတ်မှတ်ခဲ့သည်။
မိုးလေဝသနှင့်ဇလဗေဒညွှန်ကြားမှုဦးစီးဌာန တည်နေရာ၊ ဗဟိုချက်လေဖိအားနှင့် လေတိုက်နှုန်း အားကောင်းသော ဆိုင်ကလုန်းမုန်တိုင်းသည် မြန်မာစံတော်ချိန်(၂၁:၃၀)နာရီ အချိန်တွင် မြောက်လတ္တီကျု(၁၉.၁)ဒီဂရီနှင့် အရှေ့လောင်ဂျီကျု (၉၁.၇)ဒီဂရီတွင်ရှိပြီး၊ ဗဟိုချက်လေဖိအား (၉၈၆)ဟက်တိုပါစကယ်နှင့် အမြင့်ဆုံးလေတိုက်နှုန်းမှာတစ်နာရီလျှင် မိုင်(၆၀)နှုန်း ရှိခဲ့သည်။
ပြင်ဆင်မှုများ၊ ထိခိုက်မှုများနှင့် နောက်ဆက်တွဲဖြစ်ရပ် ဘင်္ဂလားဒေ့ရှ်နိုင်ငံရှိ စစ်တကောင်း၊ ကော့စ်ဘဂျာ၊ မွန်ဂလာနှင့် ပေရာ ဆိပ်ကမ်းများတွင် မုန်တိုင်း သတိပေးချက်များ ထုတ်ပြန်ခဲ့သည်။
အပူပိုင်းမုန်တိုင်း သတိပေးရေးနှင့် စောင့်ကြည့်ရေး သတိပေးချက်များကို အိန္ဒိယနိုင်ငံ ပြည်နယ်များဖြစ်သော မီဇိုရမ်၊ နာဂလန်း၊ မဏိပူရနှင့် တြိပူရပြည်နယ်၊ နှင့် အိုဒီးရှားရှိ ခရိုင်လေးခုတို့တွင် ထုတ်ပြန်ခဲ့သည်။
စစ်တကောင်းရှိ ဆာ့အမန်နတ် အပြည်ပြည်ဆိုင်ရာလေဆိပ်ကိုလည်း ခေတ္တပိတ်ထားခဲ့သည်။
မြို့တစ်ဝှမ်းတွင် ခိုလုံရန်နေရာ ၅၀၀ ခန့် ဖွင့်လှစ်ပေးခဲ့သည်။
ကမ်းခြေသို့ မုန်တိုင်းမဝင်မီ မေ ၂၉ ရက်နေ့အထိ လူပေါင်း ၁ သန်းခန့်ကို အာဏာပိုင်များက ရွှေ့ပြောင်းရန် ကြိုးစားခဲသော်လည်း ၃၀၀,၀၀၀ ခန့်သာ ရွှေ့ပြောင်းနိုင်ခဲ့သည်။
ကိုးကား ကဏ္ဍ:မြန်မာနိုင်ငံတွင် တိုက်ခတ်ခဲ့သည့် အပူပိုင်းမုန်တိုင်းများ။
လမ်း‌မတော်ဖိုးတုတ်သည် ကိုလိုနီခေတ်ဦးကာလက တရုတ်တန်း ခေါ် လမ်းမတော်ရပ်ရှိ ထင်ရှားသည့် လူမိုက်တဦး ဖြစ်သည်။
"The Guys of Rangoon 1930 ". The Myanmar Times. 26 June 2020."ပုလိပ်မင်းကြီး၊ လမ်းမတော်ဖိုးတုတ်နဲ့ ဒေဝဒတ်သာသနာ". Democratic Voice of Burma (in Burmese). 19 June 2019. ၂၀ ရာစုအစောပိုင်းတွင် ဖြစ်ပွားသော ကုလား-ဗမာအရေးအခင်းများတွင် ပါဝင်ခဲ့ပြီး မျိုးချစ်ပုဂ္ဂိုလ်အဖြစ် လူသိများသည်။
ဘာသာတရား ကိုင်းရှိုင်းသူ၊ စိတ်ရင်းစေတနာ ကောင်းသူလည်း ဖြစ်ပြီး ပုလိပ်အဖွဲ့ (ရဲတပ်ဖွဲ့) ကို များစွာ အကူအညီ ပေးခဲ့သည်။
ရဲမင်းကြီးဟောင်း ဦးခင်မောင်၏ မှတ်တမ်း၌ “ကျွန်တော် အုပ်ချုပ်ခဲ့ရသော လမ်းမတော် တိုက်နယ်တွင် ဖြစ်ပျက်ခဲ့သော ရာဇဝတ်မှု အများအပြားတွင် အမှုစစ် အရာရှိများသည် ဦးဖိုးတုတ်၏ အကူအညီဖြင့် အမှုများမှ အလိုရှိသော တရားခံများ၊ သက်သေပစ္စည်းများ၊ သက်သေခံ စသည်တို့ကို ရယူကြရ၏။
”ဟူ၍ ဖော်ပြသည်။
ထိုကာလများတွင် လူငယ်တိုင်းသိသူဖြစ်ပြီး အားကျရိုသေကြ၏။
"လူမိုက်ကြီး လမ်းမတော် ဖိုးတုတ်နှင့် သူ၏ ကိုယ်ရေး ရာဇဝင် (ဖြစ်ရပ်မှန်) (စ/ဆုံး)". Lotaya (in Burmese). 8 November 2018. == ငယ်ဘllllခုတွင် ပဲခူးဒိစတြိတ်၊ ကမာစဲရွာ၌ ဦးစံညိမ်း၊ ဒေါ်ချစ်ပုတို့မှ ဖွားမြင်သည်။
ဖိုးတုတ်သည်ငယ်စဉ်အခါက ရွာဦးကျောင်းဆရာတော် အရှင်လောကိန္နိတထံ ကျောင်းပညာကို လေ့လာဆည်းပူးခဲ့သည်။
လူမိုက်ဖြစ်လာခြင်း အလုပ်ကြမ်းသမားအဖြစ် ကျင်လည်ရင်း ဘဝအချိုးအကွေ့များကြောင့် နေထိုင်ရာ လမ်းမတော်ရပ်တွင် လူမိုက်ဖြစ်လာသည်။
ရဲဘော်သုံးကျိပ်တို့ ဟိုင်နန်သို့သွားကာ စစ်ပညာသင်ရန် ခရီးစရိတ်ရှာစဉ်က ဘိုးတုတ်မှာ အလှူငွေ အများဆုံးထည့်ဝင်သူတည်း။
သူသည် မတ်စတီးခန်း ဗိုလ်တစ်ထောင်ငမိုး၊ ဂန္ဓမာသောင်းရီတို့နှင့်ခေတ်ပြိုင်ဖြစ်သည်။
ဘဝနိဂုံး ဂျပန်ခေတ်တွင် ဒေါက်တာဘမော်အစိုးရက လုံခြုံရေးကိစ္စရပ်များကြောင့် ကျော်ဇောသူများကို ထိန်းသိမ်းရာ ဖိုးတုတ်မှာ မြောင်းမြထောင်သို့ အပို့ခံရသည်။
၁၉၄၄ ခု၊ ဒီဇင်ဘာလ ၂၆ ရက်တွင် ထောင်ဆေးရုံ၌ပင် ကွယ်လွန်၏။
အခြား ဆက်စပ် ကိုလိုနီခေတ် အုပ်ချုပ်ခဲ့သော မဟာမင်းကြီးများ ကိုးကား Category:မြန်မာလူမျိုးများ အတ္ထုပ္ပတ္တိ ကဏ္ဍ:၁၈၉၈ မွေးဖွားသူများ ကဏ္ဍ:၁၉၄၄ ကွယ်လွန်သူများ။
ကွမ်တုံးကွမ်ယင်ဘုရားကျောင်း‌ (ဝါ) ကွမ်ယင်ဗုဒ္ဓဘာသာဘုရားကျောင်းသည် ရန်ကုန်မြို့၊ လသာလမ်း၌ ရှိပြီး၊ အင်္ဂလိပ်-မြန်မာ ပထမစစ်ပွဲ မဖြစ်ပွားမီကပင် သစ်သားအဆောက်အဦ အဖြစ် တည်ရှိသည်။
၁၈၅၅ ခုတွင် မီးလောင် ပျက်စီးပြီး ၁၈၆၈ တွင် အသစ် ပြန်လည် ‌တည်ဆောက်သည်။
၁၈၇၂ တွင် တိုးချဲ့ မွမ်းမံမှု ပြုပြီး ၁၈၈၈ ခုတွင်လည်း ထပ်မံပြုပြင်သည်။
ကွမ်းတုံ/ ကွမ်တုံး/ ကန်တုံ စသဖြင့် အသံထွက် အနည်းငယ် ခြားနားသော်လည်း အသံထွက် အမှန်မှာ ကွမ်တုံး ဖြစ်သည်။
ကွမ်တုံးလူမျိုးတို့ ကိုးကွယ်ရာ ကွမ်ယင်မယ်တော်ကျောင်း ဖြစ်သည်။
စဉ့်အိုးတန်းလမ်း၌ ဖူကျန့်လူမျိုးတို့ ကိုးကွယ်သော ခိန့်ဟုတ်ဗုဒ္ဓဘာသာဘုရားကျောင်းလည်း ရှိသည်။
ကွမ်းယင်းကိုလည်း ကွမ်းရင်/ ကွမ်ယင်/ ကွမ်ရင် စသဖြင့် အမျိုးမျိုး ရေးကြ ခေါ်ကြသေးသည်။
အသံထွက်အရ ရေးရမည်ဆိုပါက ကွမ်းယင်း ဖြစ်သည်။
thumb|ဘုရား​ကျောင်းအတွင်းပိုင်းအား​​တွေ့ရစဉ် ကိုးကား ကဏ္ဍ:ရန်ကုန်မြို့ရှိ အဆောက်အအုံများ။
စင်တောရပ် အေ သို့မဟုတ် NGC 5128 သည် စင်တောရပ် ကြယ်စုတန်းမှ ဂလက်ဆီဖြစ်သည်။
Catalogue of Named Galaxies စာရင်း၌ ယင်းအား Vorax Centauri ဟုခေါ်သည်။
ဂလက်ဆီအား စကောတလန်လူမျိုး James Dunlop ဆိုသူက ၁၈၂၆ ခုနှစ်တွင် ရှာဖွေတွေ့ရှိခဲ့သည်။
NGC 5128 သည် အလင်းနှစ် ၁၀ - ၁၆ မီလီယံ ကွာဝေးကာ ကမ္ဘာမြေနှင့် အနီးဆုံး ရေဒီယို ဂလက်ဆီများထဲမှတစ်ခုဖြစ်သည်။
ထို့ကြောင့် ဝါရင့် နက္ခတ္တပညာရှင်များက အထူးလေ့လာခဲ့ကြသည်။
ဂလက်ဆီသည် ကောင်းကင်ယံ၌ ပဉ္စမမြောက် အတောက်ပဆုံးလည်း ဖြစ်ပြီး နက္ခတ္တဆိုင်ရာ စံနမူနာပစ်မှတ်တစ်ခုဖြစ်ပေသည်။
သို့သော်လည်း မြောက်ပိုင်း လတ္တီကျုအနိမ့်နှင့် တောင်ကမ္ဘာခြမ်းမှသာလျင် မြင်နိုင်သည်။
ဂလက်ဆီ၏ ဗဟို၌ နေထုထည်ပေါင်း ၅၅ မီလီယံရှိသည့် မဟာတွင်းနက်ပါဝင်ပြီး အင်အားပြင်း ရေဒီယိုရင်းမြစ်လည်း ရှိသည်။
စံနမူနာများက ညွန်ပြနေသည်မှာ စင်တောရပ် အေသည် ခရုပတ်ပုံစံ ဂလက်ဆီငယ်ဖြင့် ထိတိုက်မိသည့် ဘဲဥပုံစံ ဂလက်ဆီကြီးတစ်ခုဖြစ်သည်ဟု ဆိုသည်။
ဓာတ်ပုံပြခန်း ကိုးကား ရင်းမြစ် STScI. Hubble Provides Multiple Views of How to Feed a Black Hole. Press release: Space Telescope Science Institute. March 14, 1998. Chandra X-Ray Observatory Photo Album Centaurus A Jet ပြင်ပလင့် Sarka Wykes Centaurus A project SEDS: Peculiar Galaxy NGC 5128 ESA/Hubble images of Centaurus A NASA's APOD: The Galaxy Within Centaurus A (3/4/06) NASA's APOD: X-Rays from an Active Galaxy (7/5/03) High-resolution image of Centaurus A showing the discrete elements of galactic core Centaurus A at UniverseToday.com NGC5128 Centaurus A NGC 5128 at DOCdb (Deep Sky Observer's Companion) Centaurus A at Constellation Guide Category:စင်တောရပ် (ကြယ်စုတန်း)။
အားကစားသမား ခင်ခင်ထွေးသည် နိုင်ငံ့ဂုဏ်ဆောင် ကျွန်းဆွယ် လှံတံပစ် ချန်ပီယံ တစ်ဦး ဖြစ်ပြီး ၂၅ မေ ၁၉၃၇ တွင် ဗန်းမော်မြို့၊ ကုက္ကိုလ်တောရပ်ကွက်၌ ကျောင်းဆရာကြီး ဦးဖိုးချို၊ ဒေါ်နှင်းယုံတို့က ဖွားမြင်သည်။
မွေးချင်း ညီအစ်ကိုမောင်နှမ ၈ ဦးအနက် အ‌ငယ်ဆုံး ဖြစ်သည်။
ခင်ခင်ထွေးသည် ငယ်စဉ်က ဗန်းမော်မြို့ စိန်ကိုလန်ဘန် အထက်တန်းကျောင်းတွင် ပညာသင်ယူခဲ့ရာ တက္ကသိုလ်ဝင်တန်းအထိ အောင်မြင်ပြီး ၁၉၅၄ တွင် လှံတံပစ်နှင့် သံလုံးပစ် မြန်မာ့လက်ရွေးစင် ဖြစ်လာသည်။
၁၉၅၉၊ ပထမကျွန်းဆွယ် အားကစားပြိုင်ပွဲတွင် လှံတံပစ်၌ ပထမရွှေတံဆိပ်ဆု၊ သံလုံးပစ်၌ တတိယကြေးတံဆိပ်ဆု ရသည်။
၁၉၆၁ ဒုတိယကျွန်းဆွယ် အားကစားပြိုင်ပွဲ၌လည်း လှံတံပစ်တွင် ဒုတိယ ငွေတံဆိပ်ဆု၊ သံလုံးပစ်တွင် တတိယ ကြေးတံဆိပ်ဆု ရသည်။
၁၉၆၅ တွင် တတိယအကြိမ် ကျွန်းဆွယ်အားကစားပြိုင်ပွဲတွင် ၎င်းသည် လှံတံပစ် ဒုတိယ ငွေတံဆိပ်ဆု ဆွတ်ခူးသည့်ပြင် ၁၉၆၆ ပဉ္စမအကြိမ် အာရှ အိုလံပစ် အားကစားပြိုင်ပွဲတွင် လှံတံပစ်၌ ဆဋ္ဌမ ရယူသည်။
၁၉၆၇ စတုတ္ထအကြိမ် ကျွန်းဆွယ် အားကစားပြိုင်ပွဲ၊ လှံတံပစ်၌ ပထမရွှေတံဆိပ်၊ ၁၉၆၉ ပဉ္စမကျွန်းဆွယ် အားကစားပြိုင်ပွဲ၌ ဒုတိယ ငွေတံဆိပ်တို့ကို ရရှိသည်။
ယင်းနောက် အားကစားမှ အနားယူခဲ့ပြီး အားကစားနှင့် ကာယပညာဦးစီးဌာန၌ နည်းစနစ်မှူး တာဝန် ထမ်းဆောင်သည်။
ဆက်စပ် မြန်မာ့ပြေးခုန်ပစ်မှတ်တမ်းများ ဂရေစီကား ကိုးကား Category:မြန်မာ အားကစားသမားများ Category:မြန်မာ အမျိုးသမီး အားကစားသမားများ Category:အားကစားသမားများ။
ဒေါ်ခင်သက်တင် (၅ နိုဝင်ဘာ ၁၈၉၈–၂၅ အောက်တိုဘာ ၁၉၆၈) သည် မြန်မာအမျိုးသမီး လူမှုဝန်ထမ်းအဖွဲ့အစည်းများတွင် ပါဝင်ခဲ့သူ ဝဏ္ဏကျော်ထင်ဘွဲ့ရ တစ်ဦး ဖြစ်သည်။
ဒေါ်ခင်သက်တင်ကို ၅ နိုဝင်ဘာ ၁၈၉၈ တွင် မန္တလေးတိုင်း၊ ကျောက်ဆည်ခရိုင်၊ မြစ်သားမြို့နယ်၊ ဒရယ်ခေါင်းကျေးရွာ၌ လက်ဖတင်နင် ကာနယ် ဂျေအိပ်(ချ်)ဆီးဝဲလ်နှင့် ဒေါ်ဒေါ်စောတို့က ဖွားမြင်သည်။
ငယ်စဉ်က မန္တလေး၊ ဝက်စလီယန်ကျောင်း၊ ရန်ကုန် စိန်မေရီ ဒိုင်အိုကွန်ဗင့်ကျောင်း (ယခုအမှတ် ၁ အထက၊ ပန်းဘဲတန်း)တို့တွင် ပညာ ဆည်းပူးသည်။
ဗိသုကာ စည်သူ ဦးတင်နှင့် လက်ထပ်ကာ သား ၇ ဦး၊ သမီး ၅ ဦး ထွန်းကားသည်။
ဆရာဗိသုကာ ခင်မောင်ရင်၏ အဒေါ်အရင်း တော်စပ်သည်။
အသက် ၇၀ အရွယ် ၂၅ အောက်တိုဘာ ၁၉၆၈၊ ည ၁၁ နာရီ ၃၅ မိနစ်တွင် ကွယ်လွန်သည်။
ဒုတိယကမ္ဘာစစ်ကြီး မဖြစ်ပွားမီကပင်၊ ဒေါ်ခင်သက်တင်သည် လူမှုဝန်ထမ်းအဖွဲ့အစည်းများ၌ တက်ကြွစွာ ပါဝင်ပြီး စစ်ကြိုခေတ်မှ စ၍ အမျိုးသမီးကယ်ဆယ်ရေးအဖွဲ့တွင် ခေါင်းဆောင်တစ်ဦး ဖြစ်သည်။
ထိုစဉ်က မိခင်နှင့်ကလေး စောင့်ရှောက်ရေး အသင်းကြီးအတွက် သားဖွားဆေးရုံ လေးရုံ ဖွင့်လှစ်ရာ အတွင်းရေးမှူးအဖြစ် ဆောင်ရွက်သည်။
၁၉၄၇-၄၈ များအတွင်း ရှားရှားပါးပါး အမျိုးသမီး သမာဓိမြို့ဝန်အဖြစ် တာဝန်ထမ်းခဲ့သည်။
ပါလီမန်ခေတ်တွင် နေရှင်နယ်ကောင်စီအမျိုးသမီးအဖွဲ့၊ တိရစ္ဆာန်များ ညှဉ်းပန်းခြင်းမှ ကာကွယ်ရေးအဖွဲ့၊ ကြက်ခြေနီ သူနာပြုတပ်ဖွဲ့၊ ကင်းထောက်အမျိုးသမီးအဖွဲ့၊ အကျဉ်းထောင်များ စစ်ဆေးရေးအဖွဲ့၊ ဆေးရုံများ စစ်ဆေးရေးအဖွဲ့ စသည့် လူမှုရေးဆိုင်ရာ အဖွဲ့အစည်းများ၌ ပါဝင်ဆောင်ရွက်သည်။
ယင်းသို့ လူမှုရေးဆိုင်ရာ ကြိုးပမ်းမှုများကြောင့် နိုင်ငံတော်မှ ဝဏ္ဏကျော်ထင်ဘွဲ့ ချီးမြှင့်သည်။
ဆက်စပ် ခင်အုန်းမြ ကိုးကား Category:မြန်မာလူမျိုးများ အတ္ထုပ္ပတ္တိ။
၇ ဇူလိုင် ၂၀၀၅ လန်ဒန် ဗုံးပေါက်မှုများသည် ၇/၇ (ဆဲဗင်းဇူလိုင်)အဖြစ် ညွှန်းဆိုခြင်း ခံရပြီး၊ လန်ဒန်မြို့လယ်တွင် ကြိုတင်စီစဉ်ထားသော အကြမ်းဖက် အသေခံ ဗုံးခွဲ တိုက်ခိုက်မှု ကွင်းဆက်ဖြစ်စဉ် ဖြစ်ကာ၊ ရုံးတက်ချိန်အတွင်း အများပြည်သူ သယ်ယူပို့ဆောင်ရေး စနစ်ကို အသုံးချ၍ အရပ်သားများကို ပစ်မှတ်ထားခဲ့သည်။
၇ ဇူလိုင် ၂၀၀၅ ကြာသပတေးနေ့ နံနက်တွင်၊ လန်ဒန်မြေအောက်ရထားပေါ်၌ ဆက်တိုက်ဗုံး သုံးလုံး စနက်တံ ဖြုတ်ခဲ့ပြီး၊ စတုတ္ထမြောက်ဗုံးကို တယ်ဗစ်စတော့ ရင်ပြင်တွင် နှစ်ထပ် ဘတ်စ်ကားပေါ်၌ ‌ခွဲသည်။
၅၂ ဦး သေဆုံးပြီး လူ အယောက် ၇၀၀ ကျော် တိုက်ခိုက်မှုအတွင်း ဒဏ်ရာရကာ ဗြိတိန်၏ ၁၉၈၈ စကော့တလန်၊ လော့ကာဘီမြို့ပေါ် ပန်အမ်လေယာဉ် ၁၀၃ ဗုံးကွဲပြီးကတည်းက လူသေအများဆုံး အကြမ်းဖက် လူသေဆုံးမှု ဖြစ်သကဲ့သို့၊ နိုင်ငံ၏ ပထမဦးဆုံး အစ္စလာမ် အသေခံ တိုက်ခိုက်မှု ဖြစ်သည်။
ပေါက်ကွဲမှုများသည် ကျောပိုးအိတ်ထဲ ထည့်ထားသော လက်ဖြစ် အော်ဂင်းနစ် ပါအောက်ဆိုဒ် အခြေခံ ကိရိယာ ကြောင့် ဖြစ်ပွားသည်။
နောက် နှစ်ပတ်ကြာ ဗုံးကွဲမှုများ ဆက်လက် ဖြစ်ပွားသော်လည်း၊ ကြိုးပမ်းမှုများ အရာမထင်သည့် ထိခိုက်ပျက်စီးမှုများ မဖြစ်သည် နောက်ဆက်တွဲ တိုက်ခိုက်မှုများ ဖြစ်သည်။
လန်ဒန်သည် မြို့တော်၏ ယဉ်ကျေးမှုပေါင်းစုံ ဂုဏ်သတင်းကို အရောင်တင်ပေးခဲ့သည့် ၂၀၁၂ အိုလံပစ် အားကစားပွဲများကို လက်ခံကျင်းပခွင့် ရရှိခဲ့ပြီး နောက်တစ်ရက်၌ ဆဲဗင်းဇူလိုင် တိုက်ခိုက်မှု ဖြစ်ပွားသည်။
Goodhart, David. တိုက်ခိုက်မှုများ လန်ဒန်မြေအောက်ရထား မနက် ၈ နာရီ ၄၉ မိနစ်တွင်၊ လန်ဒန်မြေအောက်ရထားပေါ်၌ ဗုံးသုံးလုံးကို စက္ကန့် ငါးဆယ်စီ ခြား၍ ဖောက်ခွဲခြင်း ခံရသည်။
ပထမဗုံးသည် ခြောက်ခန်းတွဲ(6-car?) ဖြစ်သော လန်ဒန်မြေအောက် စီ၆၉ နှင့် စီ၇၇ စတော့ အဝိုင်းသို့ ပြေးဆွဲသော မြေအောက်ရထား(sub-surface train) အမှတ် ၂၀၄ က လီဗာပူးလမ်းနှင့် အလ်ဒ်ဂိတ်ကြား အရှေ့သို့ ခုတ်မောင်းစဉ် ပေါက်ကွဲသည်။
ရထားသည် ၈ မိနစ် စော၍ ကင်းခရော့ စိန့် ပန်ခရက်က ထွက်ခဲ့သည်။
ပေါက်ကွဲစဉ်က၊ ရထား၏ တတိယတွဲ(third car)သည် လီဗာပူး‌လမ်းမှ လှိုဏ်ခေါင်းတစ်လျှောက် အနီးစပ်ဆုံး ကိုက်တစ်ရာ (၉၀ မီတာ) တွင် ရှိသည်။
ပေါက်ကွဲမှုတွင်၊ လီဗာပူးလမ်းနှင့် အလ်ဒ်ဂိတ်အရှေ့ကြား ဟမ္မားစမစ် နှင့် မြို့လိုင်း၏ အပြိုင် ရထားလမ်းကြောင်းများ ပျက်စီးသည်။
ဒုတိယဗုံးသည် နောက်ထပ် ၆ တွဲ လန်ဒန်မြေအောက် စီ၆၉ နှင့် စီ၇၇ စတော့အဝိုင်းလိုင်း အမှတ် ၂၁၆ ၏ ဒုတိယတွဲထဲ ပေါက်ကွဲခဲ့ပြီး၊ အက်ဂ်ဝဲ လမ်းရှိ ပလက်ဖောင်း ၄ မှ ထွက်ကာစ၊ ပက်ဒင်တန် သို့ အနောက်ဘက် ဦးတည် ခုတ်မောင်းစဉ် ဖြစ်သည်။
ရှေးနည်းအတိုင်း ၈ မိနစ်ခန့်က ကင်းခရော့ စိန့် ပန်ခရက် ဘူတာမှ ထွက်လာသည်။
ပေါက်ကွဲသည့် အချိန်တွင် အနီးတွင် အခြား ရထားများစွာ ရှိကာ၊ (ပက်ဒင်တန်မှ အက်ဂ်ဝဲလမ်း ပ‌လက်ဖောင်း ၃ သို့ ဆိုက်ရောက်လာသော)အရှေ့သွား အဝိုင်းလိုင်းရထား တစ်စင်းသည် ဗုံးပေါက်ကွဲသော ရထားနံဘေးမှ ဖြတ်သွားရာ ပျက်စီးပြီး၊ အလားတူပင် နံရံတစ်ချပ်လည်း နောက်ပိုင်း ပြိုကျ ပျက်စီးသည်။
နောက် ရထား နှစ်စင်းမှာ အက်ဂ်ဝဲလမ်း၌ ရှိသည်၊ တစ်စင်းမှာ ပလက်ဖောင်း ၂ ၌ ရှိကာ၊ နောက်တစ်စင်းမှာ ပလက်ဖောင်း ၁ ကို ဆိုက်ကာစ တောင်သွား ဟမ္မားစမစ် နှင့် မြို့လိုင်းဝန်ဆောင်ရေး ရထား ဖြစ်သည်။
တတိယဗုံးမှာ ၆တွဲ(6-car)ပါ လန်ဒန်မြေအောက် ၁၉၇၃ စတော့ ပစ်ကာဒီးလီယာဉ်လိုင်း မြေအောက်ရထား၊ အမှတ် ၃၁၁ က ကင်းခရော့ဘူတာမှ တောင်ဘက် ရပ်ဆဲလ် ရင်ပြင်သို့ ခုတ်မောင်းစဉ် ပေါက်ကွဲသည်။
ကင်းခရော့ဘူတာမှ ထွက်ပြီး အနီးစပ်ဆုံး တစ်မိနစ်တွင် ပေါက်ကွဲရာ၊ ရထားမှာ ကိုက် ၅၀၀ (၄၅၀ မီတာ) ရောက်နေပြီ ဖြစ်သည်။
ပေါက်ကွဲမှုသည် အမှတ် ၁၆၆ ရထား၏ ပထမတွဲ ဘေး၌ ဖြစ်ပွားကာ၊ ထိုတွဲနံဘေးနှင့် အတူ ဒုတိယတွဲအရှေ့လည်း ဆိုးဝါးစွာ ပျက်စီးသည်။
ပတ်ဝန်းကျင် လှိုဏ်ခေါင်းများလည်း ပျက်စီးခြင်း ဖြစ်သည်။
နစ်နာသူများ +နိုင်ငံအလိုက် သေဆုံးခြင်းနိုင်ငံအရေအတွက် (ယူကေ) 32 (ပိုလန်) 3 (ဗီယက်နမ်) 2 (အီတလီ) 1 (ပြင်သစ်) 1 (ဂါနာ) 1 (အာဖဂန်နစ္စတန်) 1 (အိန္ဒိယ) 1 (နယူးဇီလန်) 1 (မောရစ်ရှပ်) 1 (ရိုမေးနီးယား) 1 (နိုင်ဂျီးရီးယား) 1 (သီရိလင်္ကာ) 1 (တူရကီ) 1 (အီရန်) 1 (ဂရင်နဒါ) 1 (အစ္စရေး) 1 (ကင်ညာ) 1l 52 ဆက်စပ် ၂၀၁၇ မန်ချက်စတာ ဇာတ်ရုံ ဗုံးကွဲခြင်း ဂရင်းဖဲတာဝါ မီးလောင်မှု ၂၀၁၇ ခုနှစ် စိန့်ပီတာစဘတ်မီသရို ဗုံးပေါက်ကွဲခြင်း ကိုးကား Category:ဇူလိုင် ၂၀၀၅ ဖြစ်ရပ်များ။
တီ စင်တောရိ သည် စင်တောရပ် ကြယ်စုတန်းမှ ပြောင်းလဲတတ်သောကြယ်တစ်စင်းဖြစ်သည်။
SIMBAD, T Centauri (accessed 22 July 2014) ယင်းသည် ၁၈၁.၄ ရက်ကြာတိုင်း အရွယ်အစား ၅.၅၆ မှ ၈.၄၄ အကြား ပြောင်းလဲလျက်ရှိသည်။
ဇီတာ စင်တောရိ (ζ Centauri, ζ Cen) သည် စင်တောရပ် ကြယ်စုတန်းမှ ကြယ်စုံတွဲဖြစ်ပြီး parallax နည်းပညာဖြင့် တိုင်းတာချက်အရ ယင်းသည် ကမ္ဘာမြေမှ အလင်းနှစ် ၃၈၂ ဝန်းကျင်ခန့် ကွာဝေးသည်။
သက်တမ်းမှာ ခန့်မှန်းခြေ ၄၀ မီလီယံနှစ်ရှိပြီး ပင်မအဖော်ကြယ်သည် နေထုထည်ထက် ၈ ဆ ပိုမိုကြီးကာ နေအချင်းဝက်ထက် ၆ ဆ ကြီးလေသည်။
ယင်းကြယ်သည် လျင်မြန်စွာ လည်ပတ်နေပြီး တစ်စက္ကန့်လျင် ၂၃၅ ကီလိုမီတာနှုန်းဖြင့် လည်ပတ်နေသည်။
ဝိုင် စင်တောရိ သို့မဟုတ် Y Cen (HD 127233, HIP 70969) သည် စင်တောရပ် ကြယ်စုတန်းမှ ပြောင်းလဲတတ်သောကြယ် ဖြစ်သည်။
ကြယ်၌ ပြောင်းလဲတတ်မှုကို ၁၈၉၅ ခုနှစ်တွင် ဝီလီယမ်မီနာ ဖလင်းမင်းဆိုသူက ရှာဖွေတွေ့ရှိခဲ့ပြီး Third Catalogue of Variable Stars တွင် ပုံနှိပ်ထုတ်ဝေခဲ့သည်။
ကြယ်၏ အကွာအဝေးကို သိရသည်မှာ မရေရာလှပေ။
သို့သော် လေ့လာမှုအရ အလင်းနှစ် ၉၀၀ သို့မဟုတ် ၅၈၅ ဟုခန့်မှန်းထားသည်။
ကြယ်သည် နေထက် အဆပေါင်း ၅ ထောင် ပိုမိုတောက်ပသည်။
ကိုကား Category:စင်တောရပ် (ကြယ်စုတန်း)။
ဂါမာ စင်တောရိ (γ Cen, γ Centauri) သည် စင်တောရပ် ကြယ်စုတန်းမှ ကြယ်ဖြစ်သည်။
အာရပ်ဘာသာစကားအားဖြင့် Muhlifain,Kunitzsch, P., Arabische Sternnamen in Europa, Otto Harrassowitz, Wiesbaden, p.188. ဟုခေါ်သည်။
ဂါမာ စင်တောရိသည် ကြယ်စုံတွဲဖြစ်ပြီး ကမ္ဘာမြေမှ အလင်းနှစ် ၁၃၀ ၌တည်ရှိသည်။
HD 120987 (y Cen or y Centauri) သည် စင်တောရပ် ကြယ်စုတန်းမှ ကြယ်ဖြစ်သည်။
ယင်းသည် နေမှ အလင်းနှစ် ၁၆၃ ကွာဝေးပြီး ကြယ်လေးစင်းပါဝင်သော ကြယ်စနစ်ဖြစ်သည်။
HD 120987 A နှင့် HD 120987 B တို့သည် နေထက် ကြီးမားကြပြီး HD 120987 C နှင့် HD 120987 D တို့မှာ ကြယ်ဖြူပုများဖြစ်ကြသည်။
HD 120987 E ကို ဝီလီယံ ဟာရှယ်က ပထမဆုံး ရှာဖွေတွေ့ရှိခဲ့သည်။
ကိုးကား http://www.alcyone.de/cgi-bin/search.pl?object=HR5222 http://server3.wikisky.org/starview?object_type=1&object_id=3204 http://simbad.u-strasbg.fr/simbad/sim-basic?Ident=HD+120987&submit=SIMBAD+search http://simbad.u-strasbg.fr/simbad/sim-id?Ident=%402228202&Name=CD-35%20%209089&submit=submit http://simbad.u-strasbg.fr/simbad/sim-id?Ident=%402228204&Name=CD-35%20%209090C&submit=submit http://simbad.u-strasbg.fr/simbad/sim-id?Ident=%402228205&Name=CD-35%20%209090D&submit=submit Category:စင်တောရပ် (ကြယ်စုတန်း) Category:ကြယ်ဖြူပုများ။
ဗွီ စင်တောရိ (V Centauri) သည် စင်တောရပ် ကြယ်စုတန်းမှ ပြောင်းလဲတတ်သောကြယ်ဖြစ်ပြီး မြင်သာသော အရွယ်အစားမှာ ၆.၇၂ ဖြစ်သည်။
ကေ စင်တောရိ (K Centauri) သည် စင်တောရပ် ကြယ်စုတန်းမှ ကြယ်တစ်စင်းဖြစ်သည်။
ယင်းသည် ပင်မအစီစဉ်အတွင်းရှိ ကြယ်ဖြူပုဖြစ်ပြီး ကမ္ဘာမြေမှ အလင်းနှစ် ၅၁၀ နီးပါးခန့် ကွာဝေးသည်။
၃ စင်တောရိ သည် စင်တောရပ် ကြယ်စုတန်းမှ ကြယ်စုံတွဲဖြစ်ပြီး ကမ္ဘာမြေမှ အလင်းနှစ် ၃၄၀ ကွာဝေးသည်။
အောက်ပါဇယားများတွင် ထင်ရှား၍ လူသိများသော ဆော့ဝဲများ ပါဝင်သည်။
၎င်းဆော့ဖ်ဝဲများသည် nominal IDE များ ဖြစ်ကြသည်။
source code eidtors နှင့် GUI builders ကဲ့သို့သော standalone tools များ မပါဝင်ပေ။
ဇယားတွင် ပါရှိသော IDE များကို ထောက်ပံ့ပေးထားသည့် ဘာသာစကားပေါ်မူတည်၍ အက္ခရာစဉ်ကာ ဖော်ပြထားသည်။
ကပ်ပါ စင်တောရိ (κ Cen, κ Centauri) သည် စင်တောရပ် ကြယ်စုတန်းမှ ကြယ်စုံတွဲဖြစ်ပြီး ညဘက်၌ သာမန်မျက်စိဖြင့် မြင်နိုင်သည်။
Parallax နည်းဖြင့် တိုင်းတာချက်အရ ကြယ်၏ ခန့်မှန်းအကွာအဝေးမှာ ကမ္ဘာမြေမှ အလင်းနှစ် ၃၈၀ ဖြစ်သည်။
Asia/Ust-Nera သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Ust-Nera ရည်ညွှန်းအမှတ်မှာ အုစ်-ညဲရာမြို့(Ust-Nera)ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ Sakha Republic မှ Oymyakonsky Districtနှင့် ကူရီကျွန်းများ (Kuril Islands) ၏ တောင်ဘက်ပိုင်းဖြစ်သော Sakhalin Oblast မှ ကူရီခရိုင် (Kurilsky District)နှင့် တောင်ကူရီခရိုင် (Yuzhno-Kurilsky District) တို့ဖြစ်ပြီး များလည်း ပါဝင်သည်။
၁၉၈၁ ခုနှစ်မှ ၂၀၁၁ ခုနှစ်အတွင်းတွင် Asia/Ust-Nera သည် မာဂါဒန် စံတော်ချိန်ကို လိုက်နာခဲ့ပြီး ယခုအခါတွင်တော့ ဗလာဒီဗော့စတော့ စံတော်ချိန်(Moscow+07) ကို လိုက်နာသည်။
600px|Asia/Ust-Nera သည် ဗလာဒီဗော့စတော့ စံတော်ချိန်ကိုလိုက်နာပြီး ၎င်းမှာ မြေပုံညာဘက်စွန်းရှိ ခရမ်းရောင်ခြယ်ထားသော အပိုင်းဖြစ်သည်။
Asia/Vladivostok သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Vladivostok ရည်ညွှန်းအမှတ်မှာ ဗလာဒီဗော့စတော့မြို့(Vladivostok)ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ Jewish Autonomous Oblast၊ Khabarovsk Krai၊ Primorsky Kraiနှင့် Sakha Republic အလယ်ပိုင်း တို့ဖြစ်သည်။
600px|http://efele.net/maps/tz/russia - data from 2009r. Asia/Vladivostok သည် မြေပုံ၏ ညာဘက်တွင်ရှိသော အဝါရောင်ခြယ်ထားသော အပိုင်းဖြစ်သည်။
Asia/Yakutsk သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Yakutsk ရည်ညွှန်းအမှတ်မှာ ယာကုစ်ခ်မြို့(Yakutsk)ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ Amur Oblast၊ Zabaykalsky Kraiနှင့် Sakha Republic အနောက်ပိုင်း တို့ဖြစ်သည်။
600px|http://efele.net/maps/tz/russia - data from 2009r. Asia/Yakutsk သည် မြေပုံ၏ အလယ်ပိုင်းညာဘက်တွင်ရှိသော အပြာနုခြယ်ထားသော အပိုင်းဖြစ်သည်။
Asia/Yerevan သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Yerevan ရည်ညွှန်းအမှတ်မှာ ယေရေဗန်မြို့(Yerevan)ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ အာမေးနီးယားနိုင်ငံနှင့် Nagorno-Karabakh Republic တို့ဖြစ်သည်။
အခြားကြည့်ရန် ကိုးကား Category:tz ဒေတာရင်းမြစ်။
Atlantic/Azores သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Atlantic/Azores ရည်ညွှန်းအမှတ်မှာ Azoresဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ Azores ဖြစ်သည်။
ဂရေစီကားကို ၁၄ ဩဂုတ် ၁၉၃၈ တွင် ကချင်ပြည်နယ်၊ ဗန်းမော်မြို့၊ ညောင်ပင်ရပ်(အရှေ့)၌ မစ္စတာရော်ဘင်ကားနှင့် ဒေါ်သိန်းမေတို့က ဖွားမြင်သည်။
၎င်းသည် ကချင်တိုင်းရင်းသူ ဖြစ်ကာ မြန်မာအမည်မှာ မခင်မိုးအေး ခေါ်၍ ဖခင်က လျှပ်စစ်ဓာတ်အားပေးရေးအဖွဲ့မှ ကြီးကြပ်ရေးအရာရှိ ဖြစ်သည်။
ဂရေစီကားသည် မွေးချင်း ၄ ဦးအနက် တတိယမြောက် ဖြစ်ပြီး၊ ငယ်စဉ် ဗန်းမော်မြို့ အထက်‌တန်းကျောင်း၌ ပညာ ဆည်းပူးသည်။
၁၉၅၄ ခုတွင် ဗန်းမော်အထက်တန်း‌ကျောင်းမှပင် တက္ကသိုလ်ဝင်တန်း အောင်မြင်ကာ ရန်ကုန် တက္ကသိုလ်သို့ တက်ရောက်ရာ ဝိဇ္ဇာဘွဲ့ ရသည်။
နိုင်ငံတကာပြိုင်ပွဲ ဂရေစီကားသည် ၁၉၅၄ ခုတွင် မီတာ ၈၀ တန်းကျော် ပြေးပွဲ၊ အလျားခုန်ပြိုင်ပွဲ၊ မီတာ ၁၀၀ ပြေးပွဲတို့၌ မြန့်မာလက်ရွေးစင် ဖြစ်လာပြီးနောက် ၁၉၅၉ ခုနှစ် ပထမအကြိမ် ကျွန်းဆွယ် အားကစား ပြိုင်ပွဲတွင် မီတာ ၈၀ တန်းကျော် ပြေးပွဲ၌ ပထမ ရွှေတံဆိပ်၊ ၁၉၆၁ ခုနှစ် ဒုတိယအကြိမ် ကျွန်းဆွယ် ပြိုင်ပွဲ၌ မီတာ ၈၀ တန်းကျော် ပြေးပွဲတွင် ဒုတိယ ငွေတံဆိပ်၊ အလျားခုန်တွင် တတိယကြေးတံဆိပ်တို့ ရသည်။
၁၉၆၂ ခုနှစ် ဖင်လန်နိုင်ငံ၌ ကျင်းပသော လူငယ် အားကစား ပွဲတော်၌ မီတာ ၈၀ တန်းကျော်ပြေးပွဲတွင် စတုတ္ထဆု ရပြီး၊ ၁၉၆၅ ခုနှစ် တတိယအကြိမ် ကျွန်း‌ဆွယ်ပြိုင်ပွဲ အလျားခုန်အလျားခုန်၌ ပထမရွှေတံဆိပ်၊ မီတာ ၈၀ တန်းကျော်၌ တတိယကြေးတံဆိပ်၊ ၁၉၆၆ ခုနှစ် ပဉ္စမအကြိမ် အာရှအိုလံပစ်ပြိုင်ပွဲတွင် အလျားခုန်၌ ဆဋ္ဌမဆုတံဆိပ်တို့ကို ရသည်။
ဘဝနှောင်းပိုင်း ဂရေစီကားသည် အားကစားမှ အနားယူပြီးနောက် အားကစားနှင့် ကာယပညာဦးစီးဌာနတွင် နည်းစနစ်မှူးအဖြစ် ဆက်လက်တာဝန် ထမ်းဆောင်ပြီး နည်းစနစ်မှူးအဖြစ်မှလည်း ၁၉၇၉ ၌ အငြိမ်းစား ယူသည်။
ဂရေစီကားသည် နိုင်ငံဂုဏ်ဆောင် အားကစားချန်ပီယံ တစ်ဦး ဖြစ်သည်။
ဆက်စပ် ခင်ခင်ထွေး ပထမဆုံး​အကြိမ် ယိုး​ဒယား​-မြန်မာ ချစ်ကြည်​ရေး​ အ​ပြေး​ပြိုင်ပွဲ ကိုးကား Category:၁၉၃၈ မွေးဖွားသူများ Category:မြန်မာလူမျိုးများ အတ္ထုပ္ပတ္တိ Category:မြန်မာလူပုဂ္ဂိုလ် ဆောင်းပါးတိုများ။
ရည်ညွှန်းအမှတ်မှာ Gran Canariaဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ စပိန်နိုင်ငံ ကနေရီကျွန်းစု ဖြစ်ပြီး ပင်မကုန်းမြေတွင် ကိုယ်ပိုင်အချိန်ဇုန်ဖြစ်သော Europe/Madrid ကိုအသုံးပြုသည်။
စန္ဒာ (၂၂ မတ် ၁၉၄၉–၂၃ ဒီဇင်ဘာ ၂၀၀၆) သည် မြန်မာ အမျိုးသမီး ရုပ်ရှင်သရုပ်ဆောင် တစ်ဦး ဖြစ်သည်။
စန္ဒာကို ၂၂ မတ် ၁၉၄၉ တွင် ရန်ကုန်မြို့၌ ဦးမြမောင်၊ ဒေါ်မာလာမြင့်တို့က ဖွားမြင်ပြီး၊ ငယ်မည် စာဥ ဖြစ်ပြီး မွေးချင်းများအနက် ‌စတုတ္ထမြောက် ဖြစ်သည်။
ဒေါ်ခင်ဦးမော်၊ ဒေါ်ဝင်းမာ၊ တိုးညွန့် (ရွှေဂေါင်းပြောင်)၊ စန္ဒာနှင့် ဦးမြဇော်(ဖူဂျီ)တို့သည် မွေးချင်းများ ဖြစ်သည်။
အနုပညာလှုပ်ရှားမှု ငယ်စဉ်ကပင် ရုပ်ရှင်ဇာတ်ကားအချို့၌ ပါဝင်သရုပ်ဆောင်သည်။
ရတနာပုံ (၁၉၅၃)၊ ဖိုးပြုံးချို (၁၉၅၅) စသည့် ဇာတ်ကားများတွင် အစ်မဖြစ်သူ ဝင်းမာ၏ ငယ်ဘဝ သရုပ်ဆောင်သည်။
နောက် အကျော်အမော်၊ နှောင်းသစ္စာ၊ စွဲတဲ့ မေတ္တာ၊ မေတ္တာရွှေရည်၊ မင်းထင်ရွှေမှန် စသည့် ဇာတ်ကားများတွင် ကလေး သရုပ်ဆောင်အဖြစ် ပါဝင်ခဲ့သည်။
ထိုစဉ်က စိန့်ဖလိုမီနာ (အ.ထ.က(၂)စမ်းချောင်း) တွင် ပညာသင်ယူရင်း သရုပ်ဆောင်အလုပ် တဖက် လုပ်ဆောင်ခြင်း ဖြစ်သည်။
၁၉၆၇ တွင် ဒါရိုက်တာ ဦးတင်မောင်၏ မြဇော်ဖလင်းအတွက် ရိုက်ကူးသည့် နှစ်မွှာအသည်း ဇာတ်ကား၌ စန္ဒာအမည်ဖြင့် အဓိကဇာတ်ဆောင်နေရာမှ နှစ်ကိုယ်ခွဲအသွင် ပါဝင်ရပြီး အကောင်းဆုံး အမျိုးသမီး ဇာတ်ဆောင်ဆုကို ရသည်။
နှစ်မွှာအသည်းသည် ဒါရိုက်တာဆုနှင့် ဓာတ်ပုံဆုများလည်း ရသည်။
ယင်းဇာတ်ကားတွင် စန္ဒာက ဆံပင်တိုဖြင့် ယောက်ျားလေးပုံစံအတိုင်း သရုပ်ဆောင်မှုများ ရှိရာ ထိုခေတ်ကာလ မိန်းကလေးငယ်များ စန္ဒာဆံပင် လိုက်ထားကြသည်အထိ လွှမ်းမိုးသည်။
မေတ္တာ ဇာတ်လမ်းမှ စ၍ သရုပ်ဆောင် ကျော်ဟိန်းနှင့် တွဲဖက် သရုပ်ဆောင်ပြီး မေတ္တာမျှ အကြောင်းပါသည်။
တချက်ခုတ် နှစ်ချက်ပြတ်၊ ဖူးစာလမ်းဆုံ၊ အရွယ်ရိုင်း စသည့် ဇာတ်ကားအများအပြားတွင် ပါဝင်သရုပ်ဆောင်သည်။
ကျော်ဟိန်းနှင့် အိမ်ထောင်ရေး အဆင်မပြေ ဖြစ်ပြီးနောက် လမ်းခွဲခဲ့ရာ နောက်ပိုင်းတွင် ရုပ်ရှင်ဇာတ်ကားများ၌ ပါဝင်မှု နည်းသွားသည်။
ရုပ်ရှင်လောကမှ အချိန် အတန်ကြာ ပျောက်ကွယ် ပြီးနောက် အစ်ကိုဖြစ်သူ တိုးညွန့်၏ ရွှေဂေါင်းပြောင် ဇာတ်ကားတွင် မင်းသား ဝင်းလှိုင်နှင့် တွဲဖက် ပြန်လည် သရုပ်ဆောင်သည်။
ရူပမာလာတွင်လည်း သမန်းကျားကိုမြင့်နှင့် တွဲဖက် သရုပ်ဆောင်သည်။
နောက်ပိုင်း မင်းသားဇော်လင်းနှင့် ‌အိမ်ထောင်ပြုပြီး သရုပ်ဆောင်အဖြစ်မှ အနားယူသည်။
ဒါရိုက်တာ မောင်နှင်းမိုး၏ မယ်သီတာလို မိန်းကလေး ဆေးရောင်စုံ ဇာတ်ကားတွင် ရန်အောင်၊ မို့မို့မြင့်အောင်တို့နှင့်အတူ အစ်မကြီး နေရာမှ နောက်ဆုံး သရုပ်ဆောင်ခဲ့သည်။
ကွယ်လွန်ခြင်း စန္ဒာအမည်ဖြင့် ငယ်စဉ်ဘဝကပင် ပြည်သူအများ ချစ်ခင်ခြင်းကို ခံရသော ဒေါ်စန်းစန်းရှင်သည် အသက် ၅၈ အရွယ် ၂၃ ဒီဇင်ဘာ ၂၀၀၆ တွင် ကွယ်လွန်သည်။
ကိုးကား ကဏ္ဍ:မြန်မာ့ ရုပ်ရှင် ထူးချွန်ဆုရှင်များ Category:မြန်မာ အမျိုးသမီး ရုပ်ရှင်သရုပ်ဆောင်များ။
ဂျေ စင်တောရိ (J Centauri) သည် စင်တောရပ် ကြယ်စုတန်းမှ ကြယ်တစ်စင်းဖြစ်ပြီး ကမ္ဘာမြေမှ အလင်းနှစ် ၃၅၀ ကွာဝေးသည်။
ယင်းသည် ပင်မအစီစဉ်အတွင်းရှိကြယ်အမျိုးအစားဖြစ်ပြီး နေထက် အဆပေါင်း ၅၀၀ ပိုမိုတောက်ပကာ အပူချိန်မှာ ၂၄၀၀၀ ကေလ်ဗင်နီးပါးခန့် ရှိသည်။
လှည့်ပတ်အလျင် တစ်စက္ကန့်လျင် အနည်းဆုံး ၂၂၃ ကီလိုမီတာနှုန်းဖြစ်သည်။
ယင်းသည် ကြယ်စုံတွဲစနစ်ဟု ယုံကြည်ရသည်။
ဂျေ စင်တောရိသည် အနီးဆုံး မကြာသေးခင်က ကြယ်တာရာများ မွေးဖွားသည့်နယ်မြေတစ်ခုလည်းဖြစ်သည်။
မဟာသန္တိသုခ ဗုဒ္ဓသာသနာပြုကျောင်းတော်ကြီး သည် မြန်မာနိုင်ငံရှိ ထေရဝါဒ ဗုဒ္ဓသာသနာ ကျောင်းတစ်ကျာင်း ဖြစ်သည်။
ရန်ကုန်တိုင်းဒေသကြီး၊ တာမွေမြို့နယ်၊ နတ်ချောင်းရပ်ကွက်တွင် တည်ရှိသည်။
ကျောင်းတော်ကြီးကို ၁၉၉၉ ခုနှစ်၊ ဒီဇင်ဘာလ ၁၇ ရက်တွင် ဖွင့်လှစ်ခဲ့သည်။
ပီနန်ဆရာတော် အရှင်ပညာဝံသ က ဦးဆောင်ဦးရွက်ပြုကာ စတင်ခဲ့သည်။
မြန်မာနိုင်ငံတော် အစိုးရမှ ကမကထပြုကာ ထောက်ပံ့ပေးခဲ့သည်။
ပိုင်ဆိုင်မှု အငြင်းပွားခြင်း ၂၀၀၂ ခုနှစ် နှင့် ၂၀၀၄ ခုနှစ် ကြားကာလတွင် အစိုးရ ဦးခင်ညွန့်၏ လမ်းညွှန်မှုဖြင့် ကျောင်းတော်ကြီးကို သိမ်းယူခဲ့သည်။
ထို့နောက် နိုင်ငံတော် သံဃမဟာနာယကအဖွဲ့သို့ ပေးခဲ့သည်။
နိုင်ငံတော် သံဃမဟာနာယကအဖွဲ့ သည် မြန်မာနိုင်ငံရှိ သံဃာတော်များကို အုပ်ချုပ်ရသည်။